આ અંગે સાંપડતી માહિતી અનુસાર, સતત અને સર્વગ્રાહી મૂલ્યાંકનને ધ્યાનમા લઈને સપ્તાહમાં માધ્યમિક શિક્ષકોને શૈક્ષણીક કાર્યના ૧૫ કલાક અને ૬ થી ૭ કલાક બાળકોનુ તાસ દરમિયાન સતત મૂલ્યાંકન, નિબંધ, નકશા-પ્રયોગ કાર્ય, નિર્દેશકો, વલયો, જૂથ ચર્ચા, બાહ્ય મૂલ્યાંકન, નબળા છાત્રોને અલગથી માર્ગદર્શન આપી ફરી મૂલ્યાંકન કરવુ, પરિણામ પત્રકો તૈયાર કરવા વિગેરે જેવી શૈક્ષણિક પ્રવૃતિઓના તાસ ફાળવણી કાર્યબોજમાં સમાવેશ કરવામા આવે તો શિક્ષક વિદ્યાર્થીને વર્ગકાર્યમાં સંપૂર્ણ ન્યાય આપી શકે તે માટે માધ્યમિક શિક્ષકોને પણ ૧૫ થી ૧૬ કલાકનો કાર્યબોજ આપવા અને ૬ થી ૭ કલાક બાળકોનુ તાસ દરમિયાન સતત મૂલ્યાંકન, નિંબધ, નકશા-પ્રયોગપોથી કાર્ય, જૂથ ચર્ચા, વિગેરે જેવી શૈક્ષણિક પ્રવૃતિઓ વિગેરે કાર્યબોજમાં સમાવેશ કરવા અંગેના પરિપત્ર કરવા તથા માધ્યમિક શાળામાં વિષય શિક્ષકની ઘટ હોઈ અને આ કાર્યબોજ બાબતની વિસંવાદિતા હોવાથી છાત્રોના શિક્ષણ કાર્ય અને ધો-૧૦ના પરિણામ પર તેની માઠી અસર થઈ હોવાથી માધ્યમિક શિક્ષકોના કાર્યબોજમાં સુધારો કરતો ઠરાવ બહાર પાડવો જરૃરી હોવાનુ શિક્ષણજગતમાં ચર્ચાઈ રહ્યુ છે.